Държавен вестник, бр. 40, 2019 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  40
прилагат политика за подбор и оценка на 
пригодността на членовете на управителния 
съвет (съвета на директорите) и на надзорния 
съвет и в дъщерните си дружества, включи-
телно в тези, които не са обхванати от Закона 
за кредитните институции.
Комитет за подбор
Чл. 16. (1) Комитетът за подбор се състои 
от не по-малко от три лица, които отговарят 
на изискванията на чл. 73в, ал. 1 от Закона 
за кредитните институции. За значимите 
банки по § 1, т. 8, буква „а“ мнозинството 
от членовете на комитета трябва да са не-
зависими по смисъла на чл. 10а, ал. 2 от 
Закона за кредитните институции. 
(2) Комитетът за подбор:
1. набелязва и препоръчва за избиране от 
надзорния съвет, а при едностепенна систе-
ма на управление и при избор на членове 
на надзорния съвет – от общото събрание 
на акционерите, кандидати за членове на 
управителния съвет (съвета на директорите) 
и на надзорния съвет, като взема предвид 
баланса на професионални знания и умения, 
разнообразните квалификации и професио-
нален опит на членовете в състава на съвета, 
необходими за управлението на банката;
2. подготвя описание на функциите и на 
изискванията към кандидатите и определя 
времето, което се очаква избраните членове 
да отделят в работата на съвета на дирек-
торите, съответно на управителния съвет и 
на надзорния съвет;
3. определя целево ниво във връзка с 
участието на по-слабо представения пол 
в състава на управителния съвет (съвета 
на директорите) и на надзорния съвет и 
разработва политика за увеличаване броя 
на лицата от по-слабо представения пол в 
състава на съветите за постигане на това 
ниво; нивото, политиката и нейното изпъл-
нение се оповестяват в съответствие с член 
435, параграф 2, буква „в“ от Регламент (ЕС) 
№ 575/2013;
4. анализира периодично, но не по-малко 
от един път годишно структурата, състава, 
броя на членовете и резултатите от рабо-
тата на управителния съвет (съвета на ди-
ректорите) и на надзорния съвет и отправя 
препоръки за евентуални промени;
5. анализира периодично, но не по-малко 
от веднъж годишно знанията, уменията и 
опита на управителния съвет (съвета на ди-
ректорите) и на надзорния съвет като цяло 
и на техните членове поотделно и докладва 
съответно на всеки от тях;
6. периодично прави преглед на поли-
тиката на управителния съвет (съвета на 
директорите) за подбор и назначаване на 
членове на висшия ръководен персонал и 
отправя препоръки към него. 
(3) Функциите на комитета за подбор по 
ал. 2 на банки, които не са значими и които 
не са създали такъв комитет, се изпълняват 
от членовете на надзорния съвет, съответ-
но от членовете на съвета на директорите, 
които не са изпълнителни членове. 
(4) При изпълнението на задълженията 
си комитетът за подбор отчита периодично 
необходимостта да се гарантира, че проце-
сът на вземане на решения от управителния 
съвет (съвета на директорите) и надзорния 
съвет не се влияе от отделно лице или 
малка група лица по начин, който уврежда 
интересите на банката.
(5) Комитетът за подбор може да из-
ползва необходимите ресурси, които счита 
за подходящи, включително консултации с 
външни експерти, и получава достатъчно 
финансиране за тази цел. 
(6) Комитетът за подбор има право на 
достъп до цялата информация, която му 
е необходима за изпълнение на неговите 
функции. 
(7) Комитетът за подбор следва да из-
ползва широк набор от знания и умения 
при подбора и определянето на кандидати 
за членове на управителния съвет (съвета 
на директорите) и на надзорния съвет.
(8) Комитетът за подбор провежда за-
седанията си по предварително определен 
дневен ред и изготвя протокол, в който се 
посочват взетите от него решения. 
(9) Българската народна банка анализира 
информацията, оповестена в съответствие с 
член 435, параграф 2, буква „в“ от Регламент 
(ЕС) № 575/2013, и я използва за сравняване 
на практиките по отношение на многообра-
зието. Българската народна банка предоставя 
тази информация на ЕБО.
Изисквания към членовете на управителния 
съвет (съвета на директорите) и на надзор-
ния съвет във връзка с изпълнение на техните 
функции
Чл. 17. (1) Членовете на управителния съвет 
(съвета на директорите) и на надзорния съвет 
изпълняват функциите си честно, почтено и 
независимо с цел извършване на ефективна 
собствена преценка за решенията на висшия 
ръководен персонал и упражняване на ефек-
тивен контрол и наблюдение върху вземането 
на управленски решения.
(2) Членовете на управителния съвет (съвета 
на директорите) и на надзорния съвет трябва 
да отделят достатъчно време за изпълнението 
на задълженията си в управлението на банката.
Организация на управителните и контролни-
те органи
Чл. 18. (1) Отговорностите и конкретните 
функции на членовете на управителните и 
контролните органи на банката трябва да